4. ΝΟΜΟΘΕΤ. ΔΙΑΤΑΓΜΑ της 11/12 Μαΐου 1923 Περί ρυθμίσεως των εις χρυσόν υποχρεώσεων. Άρθρ.1.-1.Πάσα ανώνυμος τραπεζιτική εταιρεία λειτουργούσα εν Ελλάδι υποχρεούται εντός μηνός από της ενάρξεως της ισχύος του παρόντος, όπως δια πάσαν παρ' αυτή ανώμαλον κατάθεσιν τρίτου ληκτήν ή υπό προθεσμίαν ή όρον, είτε έντοκο είτε άτοκον, πληρωτέαν εν Ελλάδι εις αλλοδαπά χρυσά νομίσματα ή εις χρυσάς δραχμάς ή εις χρυσόν, παραδώση εις την Εθνικήν Τράπεζαν της Ελλάδος, ενεργούσαν δια λογαριασμόν του Δημοσίου, τα αντίστοιχα χρυσά νομίσματα. 2.Η Εθνική Τράπεζα χρεοί τον λογαριασμόν του Δημοσίου δι' ισαρίθμου ποσού δραχμών εις το άρτιον και παραδίδει αυτάς προς την εταιρείαν. 3.Η Εταιρεία εξοφλεί τον καταθέτην εντός του αυτού χρονικού διαστήματος ή, εάν ο καταθέτης δεν ήθελε παρουσιασθή, εντός της προθεσμίας και βραδύτερον, εις ισαρίθμους δραχμάς εις το άρτιον, είτε είναι αμέσως απαιτητή η κατάθεσις, είτε τελεί υπό προθεσμίαν. 4.Η Εταιρεία δύναται, αντί χρυσών νομισμάτων, να παραδώση προς την Εθνικήν Τράπεζαν ισότιμον συνάλλαγμα εις δολλάρια. Σελ. 76 .159. 26.Γ.α.3-4 Ανώμαλες καταθέσεις σε χρυσό 5.Η δια του Ν.Δ. της 3 Μαρτ. 1923 κυρωθείσα σύμβασις μεταξύ του Δημοσίου και της Εθνικής Τραπέζης δεν θίγεται. 6.Επιτρέπεται εις τον υπουργόν των Οικονομικών, μετά γνωμοδότησιν επιτροπής, αποτελουμένης εκ του νομικού συμβούλου του υπουργείου των Οικονομικών, ως προέδρου, εξ ενός διευθυντού της γενικής διευθύνσεως του Δημοσίου Λογιστικού, και εξ ενός των διευθυντών της Εθνικής Τραπέζης οριζομένου παρά της διοικήσεως αυτής, να συνάπτη ειδικήν συμφωνίαν μετά των κατά την ανωτέρω παρ. 1 τραπεζιτικών εταιρειών, δια της οποίας να συμψηφίζωνται εν όλω η εν μέρει, ή υπό όρους, έναντι του Δημοσίου, αι εις χρυσόν απαιτήσεις της Τραπέζης προς εις χρυσόν υποχρεώσεις αυτής. Επί τω σκοπώ τούτω ο υπουργός των Οικονομικών δύναται να χορηγήση προς την αιτούσαν εταιρείαν παράτασιν της ανωτέρω μηνιαίας προθεσμίας μέχρι τριών προσέτι μηνών. Δια της ανωτέρω ειδικής συμφωνίας δύναται να ληφθή ιδιαίτερα πρόνοια περί των εις χρυσά νομίσματα παρά τη Τραπέζη καταθέσεων φιλανθρωπικών εν γένει ιδρυμάτων. 7.Ανώνυμος τραπεζιτική εταιρεία μη συμμορφωθείσα προς τας διατάξεις του άρθρου τούτου, δύναται, δι' αποφάσεως του υπουργού των Οικονομικών, εκδιδομένης μετά γνωμοδότησιν της κατά την προηγουμένην παράγραφον επιτροπής, να κηρυχθή έκπτωτος του εκ των Νόμ. 987 και 1414 πλεονεκτήματος της εξοφλήσεως των παρ' αυτή εις χρυσόν, κατά την ανωτέρω παρ. 1 καταθέσεων, εις τραπεζιτικά γραμμάτια εις το άρτιον και να υποχρεωθή εις εξόφλησιν των καταθέσεων τούτων δια του εις δραχμάς ισαξίου αυτών, να καταβάλη δε την τυχόν διαφοράν δια τας εξ αυτών δια τραπεζικών γραμματίων εις το άρτιον εξοφληθείσας. Άρθρ.2.-Αι από της ενάρξεως της ισχύος του παρόντος εις χρυσόν συνομολογούμεναι υποχρεώσεις εξοφλούνται, είτε δι' αυτουσίων χρυσών νομισμάτων, είτε δια της εις δραχμάς αξίας αυτών, θεωρουμένου ότι η τιμή του χρυσού είναι ίση προς το δολλάριον εις συνάλλαγμα. Άρθρ.3.-1.Από της ισχύος του παρόντος επιτρέπεται η εν Ελλάδι κυκλοφορία των χρυσών νομισμάτων. 2.Η εξαγωγή των χρυσών νομισμάτων εις την αλλοδαπήν απαγορεύεται. 3.Αι παραβάσεις της διατάξεως του προηγουμένου εδαφίου διέπονται υπό του νόμου περί τελωνειακού κώδικος. .160. Άρθρ.4.-Από της ενάρξεως της ισχύος του παρόντος Ν.Δ. της 7 Ιαν. 1923 "περί των εις χρυσόν καταθέσεων" καταργείται, αι δε διατάξεις των Νόμ. 987 και 1414 εξακολουθούσιν ισχύουσαι εφ' όσον δεν αντίκεινται εις το παρόν νομοθέτημα. Άρθρ.5.-Το παρόν Ν.Δ/μα ισχύει από της δημοσιεύσεως αυτού εν τη Εφημερίδι της Κυβερνήσεως. 